Saleziáni Don Bosca

Saleziáni don Bosca (lat. Societas Sancti Francisci Salesii, skratka SDB), oficiálny názov Spoločnosť svätého Františka Saleského (odtiaľ „saleziáni“), je mužská rehoľa (rehoľná kongregácia pápežského práva) v katolíckej cirkvi (existuje aj ženská vetva).

Zakladateľom rehole bol roku 1859 taliansky kňaz sv. Ján Bosco (Giovanni Bosco, Ján Bosko) (1815 – 1888). Saleziáni sa venujú najmä výchove mužskej mládeže, najmä v priemyselných oblastiach. Na Slovensku pôsobia od roku 1924.

V súčasnosti (2016) patrí k najväčším a najvplyvnejším rehoľným spoločnostiam, či už ide o počet členov alebo počet členov vo vedení Katolíckej cirkvi. V roku 2015 mala kongregácia 15 270 členov (z toho 10 424 kňazov). V roku 2016 bolo v ich radoch 117 biskupov a 9 kardinálov.

Dejiny slovenských saleziánov

Rané kontakty saleziánov Don Bosca so Slovenskom 

Prvé kontakty dona Bosca so Slovenskom sa odohrávali ešte počas jeho života. Dôkazom toho je aj don Boscov list z roku 1886 napísaný dosiaľ neznámemu dobrodincovi zo Slovenska. List objavil historik Zlatko Kubanovič. Na dona Bosca sa obrátili i dvaja diecézni kňazi. Boli to Vojtech Kelecsényi a Ján Boll (1860 – 1934). Prvý životopis zakladateľa saleziánov dona Bosca v slovenskom jazyku vyšiel v roku 1899 od Pavla Jedličku, dekana a farára z Horných Orešian.

Vznik saleziánskych diel v období 1918 – 1948 
Pred nástupom komunistov k moci otvorili saleziáni na Slovensku 13 diel (v zátvorkách je uvedený rok otvorenia diela).

Obdobie prvej Česko-slovenskej republiky 
V období prvej Česko-slovenskej republiky (1918 – 1938), otvorili saleziáni na Slovensku 6 diel:

Druhá svetová vojna 
V období druhej svetovej vojny (1939 – 1945), otvorili saleziáni na Slovensku 4 diela: 
 Michalovce (1941)
 Trnava – Kopánka (1941)
 Topoľčany (1942)
 Nitra (1942)

Povojnové obdobie 
V povojnovom období – až do februárového prevratu (1945 – 1948), kedy nastalo obdobie vlády komunistickej strany (1948 – 1989), otvorili saleziáni na Slovensku 3 diela: 
Komárno (1945)
Svätý kríž nad Hronom (1946)
Hody pri Galante (1947)

Saleziánske školy

Gymnáziá

Gymnázium v Perose Argentine (1921 – 1924) 
V súčinnosti s hlavným saleziánskym predstaveným slovenskí saleziáni otvorili  v roku 1921 súkromné rehoľné gymnázium v severnom Taliansku v obci Perosa Argentina. Toto gymnázium bolo prvým súkromným rehoľným gymnáziom v zahraničí, ktoré bolo otvorené po vzniku  Prvej česko-slovenskej republiky. Na tomto gymnáziu študovalo približne 80 Slovákov a 15 Čechov. Po 3 ročnom pôsobení sa v roku 1924 gymnázium presťahovalo do Šaštína.

Gymnázium v Šaštíne (1924 – 1950; 1991 – 2016) 
Súkromné gymnázium v Šaštíne vzniklo presťahovaním saleziánskeho súkromného gymnázia z Talianska v roku 1924. Oficiálne bolo štátom schválené v roku 1928. Išlo o tzv. malý seminár, keďže saleziáni zväčša prijímali chlapcov, ktorí cítili duchovné povolanie. V roku 1950 príchodom komunistickej strany k moci bolo gymnázium zatvorené (1924 – 1950). 
Obnovené bolo až v roku 1991. Oficiálny názov znel: Gymnázium Jána Bosca. Gymnázium ukončilo svoju činnosť v roku 2016. Behom tohto 25 ročného obdobia gymnázium malo 4. riaditeľov, 12 maturitných tried a 354 maturantov.

Slovenské gymnázium v Ríme (1963 – 1990) 
Po násilnom zrušení Saleziánskej spoločnosti z noci z 13. na 14. apríla 1950 (krycia operácia pre násilnú likvidáciu mužských rehoľných rádov komunistickým režimom niesla názov Akcia K), ušla cez železnú oponu časť generácie mladých saleziánskych klerikov a kňazov. 
V roku 1963 založili slovenskí saleziáni v Ríme Slovenské gymnázium. Prvým sídlom gymnázia sa stala budova pri Katakombách sv. Kalixta. V nasledujúcom roku (1964) sa gymnázium presťahovalo do budovy Slovenského ústavu svätého Cyrila a Metoda. Tam pôsobilo až do svojho zrušenia v roku 1990. Gymnázium viedli 4. riaditelia a prešlo ním 159 absolventov. Najviac absolventov pochádzalo z Vojvodiny, zo slovenskej obce Selenča.

Niektorí významní členovia rehole

Na Slovensku

V emigrácii

Na misiách

Vo svete

Svätí a blahoslavení  
K 1. januáru 2019 mala Saleziánska spoločnosť vyhlásených 9 svätých, 118 blahorečených, 16 ctihodných a 22 božích služobníkov (v zátvorkách je uvedený rok svätorečenia alebo blahorečenia).

Svätí

Niektorí blahoslavení

Väznení saleziáni 
V rokoch 1950-1989 bolo odsúdených a väznených 45 saleziánov, ktorých mená sú na pamätnej tabuli v Šaštíne.

Súčasné saleziánske komunity na Slovensku

Provinciáli saleziánov na Slovensku 
Provinciáli saleziánov, ktorí pôsobili od roku 1939, keď vznikla saleziánska provincia:

Exalievi don Bosca 
Exallievi don Bosca sú saleziánski odchovanci, ktorí sa riadia heslom, ktoré im zanechal sám zakladateľ saleziánov: „Buďte dobrí kresťania a čestní občania.“ 

Príbeh exallievov sa začal v roku 1870, keď don Bosco oslavoval svoje meniny a skupina jeho bývalých študentov z Valdocca mu poďakovaním prejavila svoju vďačnosť za jeho službu a darovala mu kávovú súpravu. Exalliev je ten, kto aspoň rok navštevoval saleziánske dielo (školy, internát, oratóriá alebo mládežnícke centrá) a má viac ako osemnásť rokov.

Niektorí významní exalievi 
 Augustín Nedeliak (* 1890† 1969) básnik, prekladateľ, tajomník Slovenského vlastivedného múzea, súdny tlmočník. 
 Jozef Rosinský (* 1897† 1973) hudobný skladateľ, regenschori a pedagóg, podľa ktorého je pomenovaná Základná umelecká škola v Nitre. 
 Teodor Hirner (* 1910† 1975) riaditeľ konzervatória, dirigent, skladateľ, pedagóg.

Združenie saleziánov spolupracovníkov 
Združenie saleziánov spolupracovníkov je treťou vetvou saleziánskej rodiny. Pôvodný názov znel Nábožne združenie saleziánskych spolupracovníkov. Združenie bolo schválené Vatikánom 9. mája 1876 pápežom Piom IX.

Saleziánom spolupracovníkom sa môže stať diecézny kňaz alebo laik, ktorý má viac ako 18 rokov, prejde určitou formáciou a zloží prísľuby. Vo svete dnes majú saleziáni spolupracovníci takmer 30 000 členov. Saleziáni spolupracovníci na Slovensku aktuálne pôsobia v 29 strediskách po celom Slovensku.

Niektorí významní členovia 
 Móric Pálfi (* 1812† 1897) uhorský šľachtic, politik, generál a miestodržiteľ (námestník).
 Károly Szemerény (* 1813† 1898) rímskokatolícky kňaz, pedagóg, pomenovaná po ňom základná škola v obci Tvrdošovce. 
 Imrich Bende (* 1824† 1911) rímskokatolícky biskup, náboženský spisovateľ.
 Cyril Gabriel Zaymus (* 1843† 1894) rímskokatolícky kňaz, národný pracovník, pedagóg, spisovateľ, prekladateľ.

Literatúra 
 KUBANOVIČ, Zlatko:  Historický náhľad do dejín slovenských saleziánov (Od dona Bosca do roku 1924).  Bratislava : Don Bosco, 2019. ISBN 978-80-8074-436-6. 304 S.

Galéria

Referencie

Iné projekty

Externé odkazy 
 Saleziáni Dona Bosca, Slovenská provincia
 časopis Don Bosco dnes
 Saleziánky-Dcéry Márie Pomocnice (FMA)
 Združenie exallievov Don Bosca na Slovensku
 Združenie saleziánov spolupracovníkov
 DOMKA - Združenie saleziánskej mládeže

Duchovné rády